170 bigballer står mandag morgen i brand på en mark mellem Nebstrup og Havndal. Anmeldelsen om branden kom klokken halv fem. Der er ingen, der har været i fare ved branden, ligesom der heller ikke er risiko for, at den breder sig, oplyser vagtchef ved Nordjyllands Politi, Poul Badsberg. Politiet mistænker i øvrigt branden for at være påsat. - Det er formentlig påsat, der går jo ikke ild i sådan noget af sig selv, siger Poul Badsberg. Om politiet har ret i sin mistanke vil vise sig, når der er blevet lavet tekniske undersøgelser af branden. Men de kan først laves, når ilden er helt slukket.

Opsummering:
Bigballerne brænder på en mark og er umiddelbart ikke til fare for nogen.